
PROJEKTS uz 03.08.2026.

vēlamais datums izskatīšanai Attīstības komitejā: 12.08.2026.
domē: 27.08.2026.
sagatavotājs un ziņotājs: Nadežda Rubina

	LĒMUMS	
Ādažos, Ādažu novadā
				
2026. gada 27. augustā 					Nr.«DOKREGNUMURS»	
	


[bookmark: _Hlk153351648]Par nosaukuma “Ezermiglas iela” piešķiršanu ielai Alderu ciemā

[bookmark: _Hlk153351706]Uz pašvaldībai piederošas zemes vienības Kanāla iela 77, Alderi, Ādažu pag., Ādažu nov., ar kadastra apzīmējumu 80440140409 un platību 0,5897 ha, atrodas iela bez nosaukuma (turpmāk arī – Iela), pa kuru nodrošināta piekļuve vairākām Ielai piegulošajām un apbūvei paredzētajām zemes vienībām (turpmāk – zemes vienības).
Izvērtējot pašvaldības rīcībā esošo informāciju un ar lietu saistītos apstākļus, tika konstatēts:
1. Ielai ir grants segums un tās apsaimniekošanu veic pašvaldības aģentūra “Carnikavas komunālserviss” atbilstoši ielas uzturēšanas kategorijai “D”. 
2. Saskaņā ar Ādažu novada teritorijas plānojumu Iela atrodas Transporta infrastruktūras teritorijā. Ielai ir noteiktas sarkanās līnijas 1461 m2 platībā.
3. Saskaņā ar Administratīvo teritoriju un apdzīvoto vietu likuma 11. panta trešo daļu pašvaldības dome piešķir, maina vai likvidē nosaukumus ielām un laukumiem pilsētās un ciemos.
4. Atbilstoši Valsts zemes dienesta Adrešu reģistra informācijas sistēmas datiem Ielai nav piešķirts nosaukums. 
5. Daļai zemes vienību pie Ielas nav piešķirtas adreses, savukārt daļai zemes vienību kā adreses elements ir piešķirts tikai nosaukums. Piešķirot Ielai nosaukumu, visām zemes vienībām būs iespējams sakārtot adreses, piesaistot tās Ielas nosaukumam.
6. Iela atrodas ezera tuvumā, tādēļ Ielu plānots nosaukt “Ezermiglas iela”. 
7. Ministru kabineta 29.06.2021. noteikumu Nr. 455 “Adresācijas noteikumi”:
7.1.  8.3. apakšpunkts nosaka, ka adresācijas objekta nosaukumu veido atbilstoši Valsts valodas likumā noteiktajām prasībām un normatīvajiem aktiem vietvārdu informācijas jomā;
7.2.  9. punkts nosaka, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta;
7.3.  58. punkts nosaka, ka pašvaldība nodrošina iesniegto datu atbilstību šo noteikumu prasībām, Valsts valodas likumā noteiktajām prasībām un normatīvajiem aktiem vietvārdu informācijas jomā.
8. Pašvaldība 07.08.2026. nosūtīja Valsts valodas centram atzinuma saņemšanai šī lēmuma projektu, jauna oficiālā vietvārda saskaņošanai. Ministru kabineta 10.01.2012. noteikumu Nr. 50 “Vietvārdu informācijas noteikumi” 16.1 punkts nosaka, ka vietvārdu piešķīrējinstitūcijām ir pienākums iesniegt Valsts valodas centrā atzinuma saņemšanai lēmuma projektu par oficiālā vietvārda vai oficiālā paralēlnosaukuma piešķiršanu, vietvārda statusa maiņu vai rakstības formas precizēšanu. 
9. Pašvaldībā 17.08.2026. saņemts Valsts valodas centra 14.08.2026. pozitīvs atzinums Nr. 1-16.1/470 (pašvaldības reģ. Nr. ĀNP/1-11-1/26/4778) par nosaukuma “Ezermiglas iela” piešķiršanu.
Pamatojoties uz Pašvaldību likuma 10. panta pirmās daļas 6. punktu, Administratīvo teritoriju un apdzīvoto vietu likuma 11. panta trešo daļu, Ministru kabineta 29.06.2021. noteikumu Nr. 455 “Adresācijas noteikumi”  2., 8.3., 9. un 53. punktu, Ministru kabineta 10.01.2012. noteikumu Nr. 50 “Vietvārdu informācijas noteikumi” 16.1 punktu un Valsts valodas centra 14.08.2026. atzinumu Nr. 1-16.1/470, kā arī domes Attīstības komitejas 12.08.2026. atzinumu, Ādažu novada pašvaldības dome
NOLEMJ:
1. Ielai bez nosaukuma, kas atrodas uz pašvaldībai piederošas zemes vienības Kanāla ielā 77, Alderos, Ādažu pag., Ādažu nov., ar kadastra apzīmējumu 80440140409, piešķirt nosaukumu “Ezermiglas iela” atbilstoši pielikumam.
2. [bookmark: _Hlk152054852]Pašvaldības aģentūrai “Carnikavas komunālserviss” līdz 30.11.2026. izvietot  ielas nosaukuma plāksni pie lēmuma 1. punktā minētās ielas.
3. Centrālās pārvaldes:
3.1. Administratīvajai nodaļai šo lēmumu nosūtīt Valsts zemes dienestam uz e-adresi;
3.2.  Nekustamā īpašuma nodaļai divu mēnešu laikā pēc lēmuma pieņemšanas sagatavot lēmumprojektu par adrešu un nosaukumu sakārtošanu ielai piegulošiem adresācijas objektiem, kā arī pēc lēmuma pieņemšanas informēt Ielai piegulošo īpašumu īpašniekus par plānoto adrešu maiņu, nosūtot paziņojumus uz īpašnieku deklarētajām dzīvesvietas adresēm vai e-adresēm.
4. Pašvaldības izpilddirektora vietniecei veikt lēmuma izpildes kontroli.


Pašvaldības domes priekšsēdētājs						G. Miglāns 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
__________________________
Izsniegt norakstus:

@ - VZD uz e-adresi 
@ - NĪN, CKS, IDRV, ADN 

Nadežda Rubina, 28776519

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




